CELEX: 21998D1008(20)
Language: mt
Date: 1998-03-06 00:00:00
Title: Id-Deċiżjoni tal-Kumitat Konġunt taż-ŻEE Nru 20/98 tas-6 ta' Marzu 1998 li temenda l-Anness XV (għajnuna ta' l-Istat) għall-Ftehim taż-ŻEE

Avviż Legali Importanti

|

21998D1008(20)

Official Journal L 272 , 08/10/1998 P. 0035 - 0036

		Id-Deċiżjoni tal-Kumitat Konġunt taż-ŻEENru 20/98tas-6 ta' Marzu 1998li temenda l-Anness XV (għajnuna ta' l-Istat) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness XV għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 85/97 tat-12 ta' Novembru 1997 [1];Billi l-Kummissjoni adottat id-Deċiżjoni tal-Kummissjoni Nru 2496/96/KEFA tat-18 ta' Diċembru 1996 li tistabbilixxi r-regoli tal-Komunità għall-għajnuna mill-Istat għall-industrija ta' l-azzar [2], li tissostitwixxi d-Deċiżjoni tal-Kummissjoni Nru 3855/91/KEFA [3] li tistabbilixxi r-regoli tal-Komunità għall-għajnuna ta' l-industrija ta' l-azzar, li skadiet nhar il-31 ta' Diċembru 1996;Billi d-Deċiżjoni tal-Kummissjoni Nru 3855/91/KEFA ġiet inkorporata fil-Ftehim taż-ŻEE bid-Deċiżjoni tal-Kumitat Konġunt taż-ŻEE Nru 7/94 tal-21 ta' Marzu 1994;Billi d-Deċiżjoni tal-Kummissjoni Nru 2496/96/KEFA tat-18 ta' Diċembru 1996 għandha tiġi inkorporata fil-Ftehim,IDDEĊIEDA KIF ĠEJ:Artikolu 1Il-punt 1a (Deċiżjoni tal-Kummissjoni Nru 3855/91/KEFA) ta' l-Anness XV għall-Ftehim għandu jiġi mibdul bi:"1a. 396 S 2496: Id-Deċiżjoni tal-Kummissjoni Nru 2496/96/KEFA tat-18 ta' Diċembru 1996 li tistabbilixxi regoli tal-Komunità għall-għajnuna ta' l-Istat għall-industrija ta' l-azzar (ĠU L 338, tat-28.12.1996, p. 42).Id-dispożizzjonijiet tad-Deċiżjoni għandhom, għall-għanijiet tal-Ftehim preżenti, jinqraw bl-addattamenti li ġejjin:(a) it-terminu "Kummissjoni" għandu jinqara "Awtorità ta' Sorveljanza kompetenti kif definita fl-Artikolu 62 tal-Ftehim taż-ŻEE";(b) it-terminu "kompatibbli mas-suq komuni" għandu jinqara "kompatibbli mat-tħaddim tal-Ftehim taż-ŻEE";(ċ) fl-Artikolu 2, għandu jiġi miżjud li ġej: "jew, fil-każ ta' Stat ta' l-EFTA, il-Kapitolu 14 tar-Regoli Proċedurali u Sostantivi fil-qasam ta' l-Għajnuna ta' l-Istat kif adottati mill-Awtorità ta' Sorveljanza ta' l-EFTA nhar il-15 ta' Mejju 1996 [4] [5]";(d) fl-Artikolu 3, għandu jiġi miżjud li ġej: "jew, fil-każ ta' Stat ta' l-EFTA, il-Kapitolu 15 tar-Regoli Proċedurali u Sostantivi fil-qasam ta' l-Għajnuna ta' l-Istat, kif adottat mill-Awtorità ta' Sorveljanza ta' l-EFTA nhar id-19 ta' Jannar 1994 [6], f'konformità mal-kriterji għall-applikazzjoni tagħhom għall-industrija ta' l-azzar tal-KE, u fl-industrija simili fl-Istati ta' l-EFTA, deskritti fl-Anness għal din id-Deċiżjoni";(e) Fl-Anness għad-Deċiżjoni it-terminu "Linji ta' Gwida tal-Komunità dwar l-għajnuna ta' l-Istat" għandu jinqara "ir-regoli proċedurali u sostantivi fil-qasam ta' l-għajnuna ta' l-Istat kif adottati mill-Awtorità ta' Sorveljanza ta' l-EFTA nhar id-19 ta' Jannar 1994,";(f) l-ewwel sentenza ta' l-Artikolu 4(1) għandha tinqara, "Għajnuna lejn l-ispejjeż tal-ħlasijiet għall-ħaddiema ta' impriżi ta' l-azzar tal-KE, u impriżi simili ta' l-Istati ta' l-EFTA, li ma hemmx xogħol għalihom fl-impriża u għalhekk jitilfu l-impjieg jew ħaddiema li jaċċettaw li jirtiraw kmieni jistgħu jitqiesu kompatibbli mas-suq komuni sakemm:";(g) fl-Artikolu 4(1), il-paragrafu (ċ), għandu jiġi miżjud li ġej: "jew, fil-każ ta' Stat ta' l-EFTA, l-għajnuna relattiva għall-ħlasijiet ma taqbiżx dik li tista' tingħata lil impriża ta' l-azzar tal-KE f'sitwazzjoni simili";(h) fl-Artikolu 6(1), "taħt it-Trattat tal-KE" għandu jaqra "taħt it-Trattat tal-KE jew il-Ftehim bejn l-Istati ta' l-EFTA dwar l-Istabbiliment ta' Awtorità ta' Sorveljanza u Qorti tal-Ġustizzja";(i) fl-Artikolu 6(4) u 6(5), "L-Artikolu 88 tat-Trattat tal-KEFA" għandu jinqara "L-Artikolu 88 tat-Trattat tal-KEFA u l-proċedura li tikkorrespondi stabbilita fil-Ftehim bejn l-Istati ta' l-EFTA dwar l-Istabbiliment ta' Awtorità ta' Sorveljanza u Qorti tal-Ġustizzja"."Artikolu 2It-testi tad-Deċiżjoni tal-Kummissjoni Nru 2496/96/KEFA fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 3Din id-Deċiżjoni għandha tidħol fis-seħħ nhar is-7 ta' Marzu 1998, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-6 ta' Marzu 1998.Għall-Kumitat Konġunt taż-ŻEEIl-PresidentF. Barbaso[1] ĠU L 160, ta' l-4.6.1998, p. 44.[2] ĠU L 338, tat-28.12.1996, p. 42.[3] ĠU L 362, tal-31.12.1991, p. 57.[4] Id-dispożizzjonijiet tal-punt 14.5.3, il-paragrafi (3) u (4) tar-Regoli Procedurali u Sostantivi fil-Qasam ta' l-Ghajnuna ta' l-Istat, applikabbli ghall-progett ta' ricerka li huwa bi qbil ma' l-ghanijiet ta' progett specifiku jew programm imhaddem bhala parti mill-programm strutturali RTD preżenti tal-Komunità, japplikaw ukoll ghall-ghajnuna ghal progett ta' ricerka li huwa mhaddem bhala parti mill-progett jew programm RTD ta' l-azzar tal-KEFA.[5] ĠU L 245, tas-26.9.1996, p. 20.[6] ĠU L 231, tas-3.9.1994, p. 1.--------------------------------------------------